**Maurice Maeterlinck**, nado en Gante o 29 de agosto de 1862 e finado en Niza, Francia, o 5 de maio de 1949, foi un dramaturgo e ensaísta belga de lingua francesa, principal expoñente do teatro simbolista.

Traxectoria
-----------

Iniciou os seus estudos nun colexio de Xesuítas e estudou leis na Universidade de Gante. En 1885 publica os seus primeiros poemas de inspiración parnasiana na revista literaria e artística *Jeune Belgique*. En 1886, abandona a súa profesión e trasládase a París onde establecerá relación cos escritores que máis van influír nel: Stéphane Mallarmé e Villiers De L'Isle-Adam. Este último faralle coñecer toda a profundidade do idealismo alemán (Hegel, Schopenhauer). Nesa mesma época Maeterlinck estuda a Ruysbroeck o Admirable, un místico flamengo do século XIV do que traduciu en 1891, "Ornement des noces spirituelles", que o levaron a descubrir as riquezas intuitivas do mundo xermánico moi afastadas do racionalismo predominante na literatura francesa. Con este espírito, e notablemente influenciado por Novalis (George Philipp Friedrich von Hardenber) entra en contacto co romanticismo de Jena (Alemaña 1787-1831), autor de "August et Friedrich von Schlegel" e da revista "l’Atthenäum", precursor, en liña directa, do simbolismo. Nas obras que Maeterlinck publica entre 1889 e 1896, reflíctese esta influencia xermánica.

En 1890, vólvese moi famoso grazas ao escritor Octave Mirbeau. En 1902 escribe "Monna Vanna" obra teatral que interpretará Georgette Leblanc, actriz á que coñeceu en 1895 e que será a súa compañeira ata 1919, ano no que contrae matrimonio coa moza Renée Dahon.

En 1921 impartiu clases nos Estados Unidos, país no que pasou a segunda guerra mundial. Durante unha curta estancia en Portugal, en 1937, escribiu o prefacio do discurso político de Salazar: *Une revolution dans la paix*.

Maeterlinck ten unha certa influencia, a través do seu teatro poético sobre algúns autores españois como Federico García Lorca nas súas obras teatrais temperás.

Obra
----

### Poesía

O seu libro de poemas *Serres chaudes* (*Os invernadoiros*), publicado en 1889 por León Vanier, editor de Paul Verlaine, evidencia a liña da "despersonalización da escritura" e pon de manifesto, en parte, o ideal mallarmeniano: a suxestión como esencia de *todo ramallete* convértese no principal xerador do acto da creación pura. Coa repetición dunha palabra, Maeterlinck, consegue unha vibración espiritual, unha resonancia interior.

Ils célèbrent une grande fête chez les ennemis.
Il y a des cerfs dans une ville assiégée
Et une ménagerie au milieu des lys. (Hôpital)
*eles celebran unha gran festa en casa dos inimigos*
*Hai uns cervos nunha cidade asediada*
*E unha casa de feras no medio das azucenas* (Hospital)
O verso é arrítmico, liberado de convencións. Guillaume Apollinaire queda impresionado por esta nova forma de versificar. Maeterlinck abandona o naturalismo e o parnasianismo para dedicarse á poesía alegórica na que a imaxe recorda a iconografía medieval, a pintura de Pieter Brueghel o Vello ou a de Hieronymus Bosch (o Bosco).

En 1895, volve atoparse con Georgette Leblanc, cantante, irmá de Maurice Leblanc. Con ela creará, en 1897, na *Vila Dupont*, un salón literario ao que concorren, entre outros: Oscar Wilde, Paul Fort, Stéphane Mallarmé, Camille Saint-Saëns, Anatole France, e Auguste Rodin.

Maeterlinck, xunto aos grandes dramaturgos (Henrik Ibsen, Anton Chekhov, August Strindberg e Hauptmann) contribuíu á transformación da concepción do drama. De 1889 a 1894, publica oito obras nas que se expresan estados anímicos nun mundo irreal e simbólico. Baixo estas características destacan tres conceptos: o drama estático (personaxes inmóbiles, pasivos e receptivos ante o descoñecido); o personaxe sublime (que loita inutilmente contra a morte, o Destino ou a Fatalidade); a traxedia cotiá (ningún heroicismo, o simple feito de vivir é xa unha traxedia). A acción, mediante a interpretación dos actores, debe suxerir os estados de ánimo cara ao seu destino, o soño lento cara á fatalidade.

### Ensaio

Ao teatro sucédenlle as obras de ensaio filosóficas nas que aborda a vida da natureza e o misterio do home: O tesouro dos humildes (*Le trésor des humbles*) 1896; A vida das abellas (*La vie des abeilles*) 1901; A intelixencia das flores (*L'intelligence des fleurs*), en 1907; A vida dos térmites (*La vie des termites*) 1927; A vida das formigas (*La vie des fourmis*) 1930.

Éxitos
------

En 1908, Constantin Stanislavski pon en escena a obra "O Paxaro azul" (*L'Oiseau bleu*) no Teatro de Arte de Moscova. Esta obra, será representada con grande éxito en todo o mundo.

En 1911 Maeterlinck foi galardoado co premio Nobel de Literatura. Foi nomeado conde polo rei Alberto e condecorado por franceses e belgas como recompensa polos servizos prestados aos aliados na I Guerra Mundial.

Un ano antes do seu falecemento publica *Bulles bleues*, obra na que recolle recordos da súa infancia.

### Obra

* *Serres chaudes* (1889) - música de Ernest Chausson (*Serres chaudes*, op. 24, 1893-1896)
* *La Princesse Maleine* (1889)
* *L'Intruse* (1890)
* *Les Aveugles* (1890)
* *Les Sept princesses* (1891)
* *Pelléas et Mélisande* (1892) - música de Claude Debussy e estreado na Opéra-Comique de París en 1902
* *Alladine et Palomides* (1894)
* *Intérieur* (1894)
* *La Mort de Tintagiles* (1894)
* *Aglavaine et Sélysette* (1896
* *Le Trésor des humbles* (1896)
* *Douze Chansons* (1896)
* *La Sagesse et la destinée* (1898)
* *Ariane et Barbe-Bleue* (1901) - música de Paul Dukas
* *Sœur Béatrice* (1901
* *La Vie des Abeilles* (1901)
* *Monna Vanna* (1902)
* *L'Oiseau bleu* (1909)
* *L'Intelligence des Fleurs* (1910)
* *La Mort* (1913)
* *L'Hôte inconnu* (1917)
* *La Vie des Termites* (1927)
* *La Vie de l'Espace* (1928)
* *La Grande Féérie* (1929)
* *La Vie des Fourmis* (1930)
* *L'Araignée de verre* (1932)
* *L'Autre Monde ou le cadran stellaire* (1942)
* *Bulles bleues* (1948)

Véxase tamén
------------

### Ligazóns externas

|  |  |
| --- | --- |
|  | A Galicitas posúe citas sobre:  ***Maurice Maeterlinck*** |

* Poemas de Maurice Maeterlinck, traducidos ao español.
* A vida das Abellas. Autor: Maurice Maeterlinck. PDF 421 Kb.

| * v
* c
* e
Laureados co Premio Nobel de Literatura |
| --- |
| 1901–1925 | 
* 1901: Prudhomme
* 02: Mommsen
* 03: Bjørnson
* 04: F. Mistral, Echegaray
* 05: Sienkiewicz
* 06: Carducci
* 07: Kipling
* 08: Eucken
* 09: Lagerlöf
* 1910: Heyse
* 11: Maeterlinck
* 12: Hauptmann
* 13: Tagore
* 15: Rolland
* 16: Heidenstam
* 17: Gjellerup, Pontoppidan
* 19: Spitteler
* 1920: Hamsun
* 21: France
* 22: Benavente
* 23: Yeats
* 24: Reymont
* 1925: Shaw

 |  |
| 1926–1950 | 
* 1926: Deledda
* 27: Bergson
* 28: Undset
* 29: Mann
* 1930: Lewis
* 31: Karlfeldt
* 32: Galsworthy
* 33: Bunin
* 34: Pirandello
* 36: O'Neill
* 37: Gard
* 38: Buck
* 1939: Sillanpää
* 1944: Jensen
* 45: G. Mistral
* 46: Hesse
* 47: Gide
* 48: Eliot
* 49: Faulkner
* 1950: Russell

 |
| 1951–1975 | 
* 1951: Lagerkvist
* 52: Mauriac
* 53: Churchill
* 54: Hemingway
* 55: Laxness
* 56: Jiménez
* 57: Camus
* 58: Pasternak
* 59: Quasimodo
* 1960: Perse
* 61: Andrić
* 62: Steinbeck
* 63: Seferis
* 64: Sartre
* 65: Sholokhov
* 66: Agnon, Sachs
* 67: Asturias
* 68: Kawabata
* 69: Beckett
* 1970: Solzhenitsin
* 71: Neruda
* 72: Böll
* 73: White
* 74: Johnson, Martinson
* 1975: Montale

 |
| 1976–2000 | 
* 1976: Bellow
* 77: Aleixandre
* 78: Singer
* 79: Elytis
* 1980: Miłosz
* 81: Canetti
* 82: García Márquez
* 83: Golding
* 84: Seifert
* 85: Simon
* 86: Soyinka
* 87: Brodsky
* 88: Mahfús
* 89: Cela
* 1990: Paz
* 91: Gordimer
* 92: Walcott
* 93: Morrison
* 94: Oe
* 95: Heaney
* 96: Szymborska
* 97: Fo
* 98: Saramago
* 99: Grass
* 2000: Gao

 |
| Dende 2001 | 
* 2001: Naipaul
* 02: Kertész
* 03: Coetzee
* 04: Jelinek
* 05: Pinter
* 06: Pamuk
* 07: Lessing
* 08: Le Clézio
* 09: Müller
* 10: Vargas Llosa
* 11: Tranströmer
* 12: Mo
* 13: Munro
* 14: Modiano
* 15: Alexievich
* 16: Dylan
* 17: Ishiguro
* 18: Tokarczuk
* 19: Handke
* 20: Glück
* 21: Gurnah
* 22: Ernaux
* 23: Fosse

 |

|  |  |
| --- | --- |
| Control de autoridades | 
* Wd: Q49747
* WorldCat
* VIAF: 2473791
* AGORHA: 56655
* BAV: ADV10120103
* BIBSYS: 90075325
* BLBNB: 000286187
* BNA: 000034788
* BNCHL: 000062145
* BNE: XX910282
* BNF: 11913865k
* BRE: 2208837
* BVMC: 37850
* CANTIC: a10394552
* CiNii: DA0114749X
* DeutscheBio: 118576089
* Discogs: 786571
* EBID: ID
* EGAXA: vtls001062207
* Europeana: ID
* FAST: 31395
* GEC: 0039119
* GND: 118576089
* Gutenberg: 795
* IBDB: 7637
* ICCU: CFIV097136
* IMDb: nm0535508
* IMSLP: ID
* ISNI: 0000 0001 2098 4308
* KulturNav: ID
* LCCN: n79018814
* Léonore: [LH//1683/59 59]
* LibraryThing: maeterlinckmaurice
* LibriVox: 2835
* MusicBrainz: ID
* Munzinger: 00000000264
* NDL: 00448491
* NKC: jn19990005277
* NLA: 35321598
* NLG: 112328
* NNDB: 000087093
* NPG: mp60182
* NTA: 069003610
* OBP: ID
* OL: OL4334838A
* openMLOL: 23600
* PTBNP: 46185
* SELIBR: 225586
* SNAC: w6tq61vd
* SUDOC: 027001032
* Theatricalia: 177
* TMDb: 1201804
* ULAN: 500524389
* UNZ: MaeterlinckMaurice
* WikiTree: Maeterlinck-1
* WomenWriters: ID

 |